Багдадска Гимназија, ( ), некадашња гимназија Садама Хусеина, је спортски комплекс у Багдаду, Ирак, у близини Ал Шаб стадиона. Гимназију је пројектовао Ле Корбизје по налогу краља Фејсала II бен Газија 1956. године и то за потенцијалну употребу на Летњим олимпијским играма 1960. године. Након свргавања краља Фејсала II у војном пучу 1958. године, пројекат је прошао кроз неколико измена, као и сама локација комплекса. Ле Корбизје је преминуо 1965. године, оставивши иза себе мноштво цртежа и студија за мултифункционални Багдадски спортски комплекс који је укључивао велики стадион, тениске терене, базене и гимназију. Много касније, комплекс ће коначно и бити изграђен, и то између 1978. и 1980. године када је и отворен и назван по тадашњем ирачком председнику Садаму Хусеину. Америчке трупе су након инвазије на Ирак 2003. године и пада Багдада окупирале Гимназију, као и цео округ Шаб.